ร้านนี้เป็นร้านประจำของครอบครัวเลย กินมาสิบกว่าปีแล้ว เพราะ คุณภาพของอาหารและบริการของเค้าที่เสมอต้นเสมอปลาย จนเป็นร้านที่ถ้าได้กลับบ้านที่เชียงใหม่เมื่อไร ต้องพากันไปกินทุกที
เรื่องรสชาติของอาหารร้านนี้ ร้านนี้มีประกาศนียบัตร "เชลส์ชวนชิม" เป็นเครื่องรับประกันความอร่อยอยู่แล้ว ดังนั้นคงไม่ต้องอธิบายอะไรมากมายแล้ว
เมนูเด็ดของร้านนี้ที่มาทีไรก็ต้องสั่งทุกที (บอกเลยว่าห้ามพลาด)
1) แกงคั่วหอยขม - หอยขมตัวเล็ก ๆ ในเครื่องแกงหอม ๆ รสชาติกลมกล่อม (ออกหวานนำมานิด ๆ) ราดบนข้าวสวยร้อน แค่นี้ก็ได้ใจไปเต็ม ๆ แล้ว
2) ผัดวุ้นเส้นไข่เค็ม - อาหารที่ดูง่าย ๆ แต่ที่นี่เขาทำได้อร่อยจริง ๆ ส่วนประกอบไม่มีไรมาก เป็น วุ้นเส้นผัดกับหมูสับแบบแห้ง ๆ คลุกกับไข่เค็มที่เค็มกำลังดี แถมยังปรุงรสได้กลมกล่อม